CELEX: 32018D1578
Language: fi
Date: 2018-09-18 00:00:00
Title: Neuvoston päätös (EU) 2018/1578, annettu 18 päivänä syyskuuta 2018, Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen jatkamisesta

22.10.2018   
               
               
                  FI
               
               
                  Euroopan unionin virallinen lehti
               
               
                  L 263/1
               
            
         NEUVOSTON PÄÄTÖS (EU) 2018/1578,
         annettu 18 päivänä syyskuuta 2018,
         Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan toisen alakohdan a alakohdan v alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Neuvosto hyväksyi päätöksellä 98/591/EY (2) Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen, jäljempänä ’sopimus’, tekemisen. Sopimus allekirjoitettiin Washington DC:ssä 5 päivänä joulukuuta 1997, ja se tuli voimaan 14 päivänä lokakuuta 1998.
                  
               
                     (2)
                  
                  
                     Sopimuksen 12 artiklan b kohdan mukaisesti sopimus on tehty aluksi viideksi vuodeksi ja sitä voidaan jatkaa sen jälkeen, mahdollisesti muutettuna, uusiksi viiden vuoden jaksoiksi osapuolten välisellä kirjallisella sopimuksella.
                  
               
                     (3)
                  
                  
                     Neuvosto hyväksyi päätöksillä 2004/756/EY (3), 2009/306/EY (4) ja 2014/240/EU (5) sopimuksen jatkamisen peräkkäisesti uusiksi viisivuotiskausiksi. Sopimuksen voimassaolon on määrä päättyä 14 päivänä lokakuuta 2018.
                  
               
                     (4)
                  
                  
                     Komission yksiköiden tekemä arviointi osoittaa, että sopimus tarjoaa tärkeän kehyksen yhteistyön edistämiselle unionin ja Amerikan yhdysvaltojen välillä yhteisillä tieteen ja teknologian prioriteettialoilla, mistä on molemminpuolista hyötyä. Sen vuoksi on unionin edun mukaista jatkaa sopimusta uudella viisivuotiskaudella.
                  
               
                     (5)
                  
                  
                     Kumpikin osapuoli on vahvistanut aikomuksensa jatkaa sopimusta uudella viisivuotiskaudella ilman mitään muutoksia sopimukseen.
                  
               
                     (6)
                  
                  
                     Sopimuksen jatkaminen olisi sen vuoksi hyväksyttävä Euroopan unionin puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään unionin puolesta Euroopan yhteisön ja Amerikan yhdysvaltojen hallituksen tieteellistä ja teknologista yhteistyötä koskevan sopimuksen jatkaminen uudella viisivuotiskaudella.
         
         
            2 artikla
            Neuvoston puheenjohtaja antaa Amerikan yhdysvaltojen hallitukselle unionin puolesta ilmoituksen siitä, että unioni on saattanut päätökseen sopimuksen jatkamisen edellyttämät sisäiset menettelyt sopimuksen 12 artiklan b kohdan mukaisesti.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä syyskuuta 2018.
            
               
                  Neuvoston puolesta
               
               
                  Puheenjohtaja
               
               G. BLÜMEL
            
         
         
            (1)  Hyväksyntä annettu 3 päivänä heinäkuuta 2018 (ei vielä julkaistu virallisessa lehdessä).
         
            (2)  Neuvoston päätös 98/591/EY, tehty 13 päivänä lokakuuta 1998, tieteellistä ja teknologista yhteistyötä koskevan sopimuksen tekemisestä Euroopan yhteisön ja Amerikan yhdysvaltojen hallituksen välillä (EYVL L 284, 22.10.1998, s. 35).
         
            (3)  Neuvoston päätös 2004/756/EY, tehty 4 päivänä lokakuuta 2004, sopimuksesta, jolla uusitaan Euroopan yhteisön ja Amerikan yhdysvaltojen hallituksen välinen tieteellistä ja teknologista yhteistyötä koskeva sopimus (EUVL L 335, 11.11.2004, s. 5).
         
            (4)  Neuvoston päätös 2009/306/EY, tehty 30 päivänä maaliskuuta 2009, Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen jatkamisesta ja muuttamisesta (EUVL L 90, 2.4.2009, s. 20).
         
            (5)  Neuvoston päätös 2014/240/EU, annettu 14 päivänä huhtikuuta 2014, Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen jatkamisesta (EUVL L 128, 30.4.2014, s. 43).